Pedagogik kengashning tarkibi va uning faoliyatini tashkil qilish

|
Pedagogik kengashning tarkibi va uning faoliyatini tashkil qilish
|
bet | 2/5 | Sana | 10.02.2024 | Hajmi | 65,5 Kb. | | #154406 |
Bog'liq 6-Mavzu. Pedagogik kengashni tashkil etish va boshqarishda uslubchi-mudira hamkorligi.Pedagogik kengashning tarkibi va uning faoliyatini tashkil qilish. Pedagogik kengash tarkibi maktabgacha ta’lim tashkiloti mudirasi, mudirasi o‘rinbosarlari va pedagog xodimlardan iborat bo‘ladi. Maktabgacha ta’lim tashkilotining har bir pedagog xodimi ishga qabul qilingan paytdan boshlab pedagogik kengashning a’zosi hisoblanadi.
Pedagogik kengashda muhokama qilinadigan masalalarning mazmunidan kelib chiqib, yig‘ilishga tegishli xalq ta’limi muassasalari faoliyatini metodik ta’minlash va tashkil etish tuman (shahar) bo‘limi, muassasa ota-onalar qo‘mitasi, fuqarolarning o‘zini o‘zi boshqarish organi, mahalliy davlat hokimiyati, huquqni muhofaza qiluvchi organlar va boshqa tashkilotlar vakillari taklif qilinishi mumkin.
Maktabgacha ta’lim tashkiloti mudirasi pedagogik kengash raisi hisoblanadi. Pedagogik kengash kotibi pedagog xodimlar orasidan tayinlanadi.
Pedagogik kengash raisi o‘z vazifasini bajara olmaydigan (kasal bo‘lgan, xizmat safariga ketgan va hokazo) holatlarda uning vazifalari mudiraning o‘quv ishlari bo‘yicha o‘rinbosari tomonidan amalga oshiriladi.
Pedagogik kengashning faoliyati tegishli maktabgacha ta’lim faoliyatini muvofiqlashtiruvchi tuman (shahar) bo‘limi (bo‘ysunuviga ko‘ra yuqori turuvchi tashkilot) tomonidan nazorat qilinadi.
Pedagogik kengash faoliyati yillik ish reja asosida tashkil etiladi. Ish reja pedagogik kengash yig‘ilishida ko‘rib chiqilib, ma’qullanganidan so‘ng maktabgacha ta’lim tashkiloti mudirasi tomonidan tasdiqlanadi.
Pedagogik kengash yig‘ilishida maktabgacha ta’lim tashkilotining faoliyatiga oid eng muhim va dolzarb masalalar muhokama qilinadi.
Pedagogik kengash yig‘ilishi har chorakda kamida bir marta o‘tkaziladi. Zaruratga ko‘ra navbatdan tashqari yig‘ilishlar o‘tkazilishi mumkin.
Pedagogik kengash yig‘ilishi bayonnomasi kengash kotibi tomonidan yuritiladi. Bayonnoma pedagogik kengash raisi va kotibi tomonidan imzolanadi.
Bayonnomalarning raqami, sanasi va yig‘ilishda ko‘rilgan masalalar to‘g‘risidagi ma’lumotlar pedagogik kengash yig‘ilishi bayonnomalarini qayd etish daftariga yozib boriladi. Pedagogik kengash yig‘ilishi bayonnomalarini qayd etish daftari raqamlanadi, ip o‘tkazib tikiladi hamda tegishli maktabgacha ta’lim muassasalari faoliyatini metodik ta’minlash va tashkil etish tuman (shahar) bo‘limi (bo‘ysunuviga ko‘ra yuqori turuvchi tashkilot) mas’ul xodimi tomonidan imzolanib muhrlanadi.
Bayonnomaning kirish qismida pedagogik kengash yig‘ilishi o‘tkazilgan sana, bayonnoma tartib raqami, ishtirok etganlar va ularning soni yoziladi.
Pedagogik kengash yig‘ilishi bayonnomalarini qayd etish daftarida kun tartibiga kiritilgan masala muhokamasi, pedagogik kengash a’zolari tomonidan kiritilgan taklif va mulohazalar hamda kun tartibidagi har bir masala yuzasidan qabul qilingan qarorlar qayd etib boriladi.
Pedagogik kengash yig‘ilishi bayonnomalarini raqamlash har o‘quv yili boshida (avgust oyida) yangidan boshlanadi.
Pedagogik kengashning yig‘ilishlari, agar ularda barcha kengash a’zolari umumiy sonining kamida uchdan ikki qismi, navbatdan tashqari yig‘ilishda esa uchdan bir qismi ishtirok etayotgan bo‘lsa, vakolatli hisoblanadi.
Pedagogik kengash qarorlarini qabul qilish ochiq ovoz berish orqali amalga oshiriladi.
Pedagogik kengash qarori uning yig‘ilishida ishtirok etgan a’zolari umumiy sonining oddiy ko‘pchilik ovozi bilan qabul qilinadi. Ovozlar teng bo‘lib qolgan taqdirda pedagogik kengash raisi hal qiluvchi ovozga ega bo‘ladi.
Pedagogik kengash yig‘ilishini o‘tkazish vaqti, joyi va kun tartibi bir hafta oldin e’lon qilinadi.
Pedagogik kengash yig‘ilishida muhokama qilinadigan masalalar bo‘yicha materiallar doimiy yoki vaqtincha tashkil etilgan guruhlar yoxud tegishli pedagog xodimlar tomonidan tayyorlanadi.
|
| |